มหาวิทยาลัยราชภัฏพระนคร

มหาวิทยาลัยราชภัฏพระนคร (อังกฤษ: Phranakhon Rajabhat University; อักษรย่อ: มรภ.พน. – PNRU) เป็นมหาวิทยาลัยของรัฐในประเทศไทย จัดอยู่ในกลุ่มมหาวิทยาลัยราชภัฏ ตั้งอยู่ในเขตบางเขน กรุงเทพมหานคร เริ่มทำการสอนเมื่อปี พ.ศ. 2435 เป็นสถานศึกษาด้านการฝึกหัดครูแห่งแรกของประเทศไทย ประวัติ มหาวิทยาลัยราชภัฏพระนคร เป็นมหาวิทยาลัยด้านการฝึกหัดครูที่เก่าแก่ที่สุดของประเทศไทย ได้รับการสถาปนาในรัชสมัยของพระบาทสมเด็จพระจุลจอมเกล้าเจ้าอยู่หัว ในนาม "โรงเรียนฝึกหัดอาจารย์" สังกัดกระทรวงธรรมการ ทำหน้าที่ผลิตครูเพื่อรองรับการขยายตัวของการจัดการศึกษาในระบบโรงเรียน โดยเปิดทำการสอนเมื่อวันที่ 12 ตุลาคม พ.ศ. 2435 เป็นสถานศึกษาด้านการฝึกหัดครูแห่งแรกของประเทศไทย มีมิสเตอร์กรีนรอด ชาวอังกฤษเป็นอาจารย์ใหญ่คนเแรก โดยมีที่ตั้งครั้งแรกอยู่ในบริเวณโรงเลี้ยงเด็ก ถนนบำรุงเมือง ตำบลสวนมะลิ (ปัจจุบันถูกรื้อถอนออกแล้ว โดยที่ตั้งดังกล่าวอยู่ระหว่างซอยไพศาลศิลป์และซอยพระยามหาอำมาตย์) จากนั้นก็ได้ย้ายไปสถานที่ตั้งไปอีกหลายแห่ง ในปี พ.ศ. 2449 มีการปรับปรุงหลักสูตรให้กว้างขวางขึ้น และให้นับเป็นโรงเรียนขั้นอุดมศึกษา และในปี พ.ศ. 2456 ได้รวมเป็นแผนกหนึ่งของโรงเรียนข้าราชการพลเรือน เรียกว่า แผนกครุศึกษา แต่ยังอยู่ภายใต้การบังคับบัญชาของกระทรวงธรรมการ พ.ศ. 2459 พระบาทสมเด็จพระมงกุฎเกล้าเจ้าอยู่หัว มีพระบรมราชโองการประกาศประดิษฐานโรงเรียนข้าราชการพลเรือนขึ้นเป็นจุฬาลงกรณ์มหาวิทยาลัย โรงเรียนฝึกหัดอาจารย์จึงเป็นแผนกครุศึกษาของจุฬาลงกรณ์มหาวิทยาลัย และเมื่อมีการสถาปนากรมมหาวิทยาลัยขึ้นแล้วรวมโรงเรียนข้าราชการพลเรือนทุกแผนกขึ้นกับกรมนี้ กระทรวงธรรมการจึงได้ย้ายโรงเรียนฝึกหัดอาจารย์ไปสังกัดกรมศึกษาธิการ แผนกวิชาสามัญศึกษา วันที่ 15 พฤษภาคม พ.ศ. 2461 ได้เปลี่ยนชื่อโรงเรียนฝึกหัดอาจารย์เป็น "โรงเรียนฝึกหัดครูวัดบวรนิเวศ" เปิดสอนหลักสูตรประกาศนียบัตรประโยคครูประถม (ป.ป.) ตั้งที่โรงเรียนมัธยมวัดบวรนิเวศ ต่อมาได้ย้ายไปตั้งที่พระราชวังสนามจันทร์ จังหวัดนครปฐม ในปี พ.ศ. 2475 เรียกว่า "โรงเรียนฝึกหัดครูประถมพระราชวังสนามจันทร์" โดยที่ภายในพระราชวังสนามจันทร์มีศาลพระพิฆเนศวรอยู่แล้ว ทางโรงเรียนจึงได้นำรูปพระพิฆเนศวรมาเป็นตราและสัญลักษณ์ของโรงเรียน พ.ศ. 2477 ได้ย้ายโรงเรียนจากพระราชวังสนามจันทร์มาตั้งที่กองพันทหารราบที่ 6 หลังวังปารุสกวัน ถนนศรีอยุธยา อำเภอดุสิต จังหวัดพระนคร (ปัจจุบันคือ กองพลที่ 1 รักษาพระองค์) จึงเรียกชื่อโรงเรียนว่า "โรงเรียนฝึกหัดครูประถมพระนคร" และ พ.ศ. 2490 ได้เปลี่ยนชื่อเป็น "โรงเรียนฝึกหัดครูพระนคร" เพื่อผลิตครูตามหลักสูตรประกาศนียบัตรประโยคครูประถม (ป.ป.) ใช้เวลา 3 ปี พ.ศ. 2498 โรงเรียนฝึกหัดครูพระนครได้ใช้หลักสูตรใหม่ คือ หลักสูตรประกาศนียบัตรวิชาการศึกษา (ป.กศ.) เวลาเรียน 2 ปี แทนหลักสูตรประกาศนียบัตรประโยคครูประถมเดิม เพื่อเร่งรัดการผลิตครูให้ทันกับความต้องการ 1 มิถุนายน พ.ศ. 2499 ได้ย้ายโรงเรียนมาเช่าที่ดินวัดพระศรีมหาธาตุวรมหาวิหาร ณ อาคารเลขที่ 3 หมู่ที่ 6 ถนนแจ้งวัฒนะ ตำบลอนุสาวรีย์ อำเภอบางเขน อันเป็นที่ตั้งปัจจุบัน โดยยังเช่าที่ดินวัดพระศรีมหาธาตุวรมหาวิหารต่อมาจนปัจจุบัน วันที่ 1 พฤษภาคม พ.ศ. 2509 กระทรวงศึกษาธิการได้ยกฐานะโรงเรียนฝึกหัดครูพระนคร ขึ้นเป็น "วิทยาลัยครูพระนคร" ทำให้สามารถเปิดหลักสูตรประกาศนียบัตรวิชาการศึกษาชั้นสูง (ป.กศ.สูง) ได้ และเพื่อสนองความต้องการของโรงเรียนมัธยมแบบประสม วิทยาลัยจึงได้เปิดวิชาเอกอุตสาหกรรมศิลป์ โดยรับนักเรียนที่จบ ป.กศ. มาเรียนวิชาช่างยนต์ ช่างไฟฟ้า ช่างโลหะ ช่างก่อสร้าง และช่างปั้นดินเผา ต่อมาในปี พ.ศ. 2512 จึงได้เปิดสอนวิชาอื่นๆ เพิ่มขึ้นอีก พ.ศ. 2513 โรงเรียนวัดพระศรีมหาธาตุ ได้ย้ายมาสังกัด "วิทยาลัยครูพระนคร" เนื่องจากโรงเรียนอยู่ใกล้มหาวิทยาลัย กับ ทางวิทยาลัยครูพระนคร พร้อมจะพัฒนาโรงเรียนให้มีคุณภาพพร้อมฝึกประสบการณ์นักศึกษาของทางวิทยาลัยครู จึงได้เปลี่ยนชื่อจาก "โรงเรียนวัดพระศรีมหาธาตุ" เป็น "โรงเรียนมัธยมสาธิตวัดพระศรีมหาธาตุ วิทยาลัยครูพระนคร" พ.ศ. 2517 ได้เปิดหลักสูตรประโยคครูอุดมศึกษา (ป.อ.) โดยใช้หลักสูตรของวิทยาลัยวิชาการศึกษา โดยรับผู้สำเร็จ ป.กศ.สูง หรืออนุปริญญา เรียน 2 ปี เมื่อสำเร็จจะได้ปริญญาการศึกษาบัณฑิต วันที่ 14 กุมภาพันธ์ พ.ศ. 2518 ได้มีการประกาศใช้พระราชบัญญัติวิทยาลัยครู ซึ่งมีผลทำให้วิทยาลัยครูทั้ง 36 แห่งทั่วประเทศสามารถเปิดสอนได้ถึงระดับปริญญาตรี จึงได้รับการปรับหลักสูตรประโยคครูอุดมศึกษา เป็นหลักสูตรครุศาสตรบัณฑิต พ.ศ. 2521 วิทยาลัยครูพระนคร เปิดโครงการฝึกอบรมครูประจำการ (อ.ค.ป.) ร่วมกับหน่วยงานต้นสังกัด พร้อมกับเลิกการผลิตครูระดับป.กศ.สูง และระดับปริญญาตรีครุศาสตรบัณฑิตเพิ่มขึ้น และในปี พ.ศ. 2523 ก็ได้เปิดรับนักศึกษาระดับปริญญาตรีคุรศาสตรบัณฑิต หลักสูตร 4 ปี เป็นรุ่นแรก พ.ศ. 2527 ได้ประกาศใช้พระราชบัญญัติวิทยาลัยครู (ฉบับที่ 2) ซึ่งเป็นฉบับแก้ไขเพิ่มเติม ทำให้วิทยาลัยครูสามารถเปิดสอนสาขาวิชาอื่นนอกเหนือจากวิชาชีพครู โดยสภาการฝึกหัดครูอนุมัติให้เปิดสอนใน 3 สาขา คือ สาขาวิชาการศึกษา สาขาวิชาวิทยาศาสตร์ สาขาศิลปศาสตร์ และในปีการศึกษา 2528 ก็ได้เปิดรับนักศึกษาสำหรับบุคลากรประจำการ (กศ.บป.) ทั้งสายวิชาชีพครูและสายวิชาการอื่น จากนั้นก็ได้มีการขยายและพัฒนาการจัดการศึกษาเพื่อสนองความต้องการของท้องถิ่น และประเทศชาติมาโดยลำดับ วันที่ 14 กุมภาพันธ์ พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนาม "สถาบันราชภัฏ" เป็นชื่อสถาบันการศึกษาในสังกัดกรมการฝึกหัดครูกระทรวงศึกษาธิการ ทั้งยังได้พระราชทานตราพระราชลัญจกรให้เป็นตราสัญลักษณ์ประจำสถาบันราชภัฏด้วย และเมื่อได้ประกาศใช้พระราชบัญญัติสถาบันราชภัฏ เมื่อวันที่ 24 มกราคม พ.ศ. 2538 วิทยาลัยครูพระนคร จึงได้ชื่อว่า "สถาบันราชภัฏพระนคร" และมีภารกิจตามมาตรา 7 แห่งพระราชบัญญัติสถาบันราชภัฏ พ.ศ. 2538 คือ "เป็นสถาบันอุดมศึกษาเพื่อการพัฒนาท้องถิ่น มีวัตถุประสงค์ให้การศึกษาวิชาการและวิชาชีพชั้นสูง ทำการวิจัย ให้บริการทางวิชาการแก่สังคม ปรับปรุง ถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครู และส่งเสริมวิทยฐานะครู" เมื่อ พ.ศ. 2547 พระราชบัญญัติมหาวิทยาลัยราชภัฏ ได้ประกาศในราชกิจจานุเบกษา มีผลให้ "สถาบันราชภัฏพระนคร" ได้ชื่อใหม่ว่า "มหาวิทยาลัยราชภัฏพระนคร" ตั้งแต่ วันที่ 15 มิถุนายน พ.ศ. 2547 เป็นต้นมา สัญลักษณ์ประจำมหาวิทยาลัยราชภัฏพระนคร ██ สีน้ำเงิน แทนค่า สถาบันพระมหากษัตริย์ผู้ให้กำเนิด และพระราชทานนาม “มหาวิทยาลัยราชภัฏ” ██ สีเขียว แทนค่า แหล่งที่ตั้งของมหาวิทยาลัยราชภัฏในแหล่งธรรมชาติและสิ่งแวดล้อมที่สวยงาม ██ สีทอง แทนค่า ความเจริญรุ่งเรืองทางภูมิปัญญา ██ สีส้ม แทนค่า ความรุ่งเรืองทางศิลปวัฒนธรรมท้องถิ่น ที่ก้าวไกลมหาวิทยาลัยราชภัฏ ██ สีขาว แทนค่า ความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สีประจำมหาวิทยาลัย สีประจำสถาบัน สีเขียว ต้นไม้ประจำมหาวิทยาลัย ต้นกาซะลอง หรือต้นปีบ ภาษาอีสานเรียก ดอกกางของ คณะ และ วิทยาลัย วิทยาลัยการฝึกหัดครู คณะเทคโนโลยีอุตสาหกรรม คณะมนุษย์ศาสตร์และสังคมศาสตร์ คณะวิทยาการจัดการ คณะวิทยาศาสตร์และเทคโนโลยี คณะพยาบาลศาสตร์(โครงการจัดตั้ง) คณะทันตแพทยศาสตร์(โครงการจัดตั้ง) พุทธวิชชาลัย (วิทยาลัยพุทธศาสตร์และปรัชญา วัดพระศรีมหาธาตุ) บัณฑิตวิทยาลัย สถาบัน/ศูนย์และหน่วยงานในมหาวิทยาลัย สมาคมศิษย์เก่ามหาวิทยาลัยราชภัฏพระนคร เก็บถาวร 2009-10-11 ที่ เวย์แบ็กแมชชีน สำนักวิทยบริการและเทคโนโลยีสารสนเทศ เก็บถาวร 2005-12-12 ที่ เวย์แบ็กแมชชีน ศูนย์ภาษาและอาเซี่ยนศึกษา เก็บถาวร 2005-12-19 ที่ เวย์แบ็กแมชชีน ศูนย์ฝึกประสบการณ์วิชาชีพ เก็บถาวร 2005-12-22 ที่ เวย์แบ็กแมชชีน ศูนย์ประสานราชการใสสะอาด เก็บถาวร 2005-12-22 ที่ เวย์แบ็กแมชชีน ศูนย์ศิลปวัฒนธรรมราชภัฏพระนคร เก็บถาวร 2007-09-29 ที่ เวย์แบ็กแมชชีน โรงเรียนประถมสาธิต ม.ราชภัฏพระนคร โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร ศูนย์สาธิตการบริบาลและพัฒนาเด็กปฐมวัย องค์การนักศึกษามหาวิทยาลัยราชภัฏพระนคร การเดินทาง รถโดยสารประจำทาง ถนนพหลโยธิน (ประตูฌาปนสถานกองทัพอากาศ วัดพระศรีมหาธาตุวรมหาวิหาร) สาย.26 มีนบุรี-อนุสาวรีย์ชัยสมรภูมิ สาย.34 รังสิต-หัวลำโพง สาย.34 ฟิวเจอร์พ​าร์ครังสิต​-ม.เกษตร​ศาสตร์​ สาย.39 มธ.ศูนย์​รังสิต​-อนุสาวรีย์ชัยสมรภูมิ สาย.39 ตลาดไท-อนุสาวรีย์ชัยสมรภูมิ สาย.51 วัดปรางค์​หลวง​-บางเขน สาย.59 รังสิต-หลักสี่-สนามหลวง สาย.95 อู่บางเขน-บางกะปิ สาย.107E อู่บางเขน-คลองเตย สาย.114 อู่บางเขน-แยกลำลูกกา-MRT พระนั่งเกล้า สาย.129E อู่บางเขน-สำโรง สาย.185 อู่​รังสิต​-พระราม 9-อู่​คลองเตย​ สาย.503 รังสิต-สะพานใหม่-สนามหลวง สาย.522E รังสิต-อนุสาวรีย์ชัยสมรภูมิ สาย.524 หลักสี่-สามเสน-สนามหลวง สาย.543 อู่บางเขน-ลำลูกกาคลอง 7 สาย.543 อู่บางเขน-ท่าน้ำนนทบุรี สาย.1-1 บางเขน​-ประดิพัทธ์​-หัวลำโพง​ สาย.1-3 บางเขน​-พหลโยธิน​-หัวลำโพง​ สาย.1-4 มธ.ศูนย์​รังสิต​-บางเขน​ สาย.1-5 รังสิต-อนุสาวรีย์​ชัยสมรภูมิ สาย.1-32E บางเขน​-BTS​ ตลาด​พลู​ สาย.1-33 บางเขน​-MRT​ บางซื่อ​ ถนนแจ้งวัฒนะ สาย.29 บางเขน​-ประดิพัทธ์​-หัวลำโพง​ สาย.51 วัดปรางค์​หลวง​-บางเขน​ สาย.59 อู่​รังสิต-หลักสี่-สนามหลวง สาย.95ก อู่​รังสิต-แฮปปี้​แลนด์​ สาย.126 คลองตัน​-ศูนย์​ราชการ​ แจ้งวัฒนะ​ สาย.150 ท่าเรือ​ปากเกร็ด-ตลาด​มีนบุรี​ สาย.356 [วงกลม]​ ปากเกร็ด-สะพานใหม่-ดอนเมือง สาย.513E สำโรง​-ศูนย์​ราชการ​ แจ้งวัฒนะ​ สาย.524 หลักสี่-สามเสน-สนามหลวง สาย.554E รังสิต-กม.8-สนามบิน​สุวรรณภูมิ สาย.1-31 คลองหลวง คลอง 5-ศูนย์​ราชการ​ แจ้งวัฒนะ​ สาย.(ต.22) ท่าเรือ​ปากเกร็ด​-ตลาด​มีนบุรี​ สาย.(ต.95) ฟิวเจอร์พ​าร์ครังสิต​-ม.รามคำแหง​ 1 รถไฟฟ้า สถานีวัดพระศรีมหาธาตุ (N17 และ PK16) สถานีราชภัฏพระนคร (PK15) สถานที่ใกล้เคียง วัดพระศรีมหาธาตุ บางเขน แม็กซ์แวลู สาขาหลักสี่ โลตัส สาขาหลักสี่ บุคคลสำคัญจากมหาวิทยาลัย อ้างอิง แหล่งข้อมูลอื่น แผนที่และภาพถ่ายทางอากาศของ มหาวิทยาลัยราชภัฏพระนคร ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์ มหาวิทยาลัยราชภัฏพระนคร ที่เฟซบุ๊ก